**Ben Thomas** (s. 28. toukokuuta 1996 Calgary, Alberta, Kanada) on kanadalainen jääkiekkopuolustaja, joka pelaa Saksan DEL-liigan Iserlohn Roostersissa. Hän laukoo oikealta. Thomas on pelannut urallaan myös viisi NHL-ottelua Tampa Bay Lightningissa kaudella 2020–2021.

Ura
---

### Seuraura

Thomas on Simons Valley MHA:n kasvatti. Hän vietti juniorivuotensa pääasiassa kotikaupungissaan Albertan Calgaryssa. Calgary Hitmen varasi Thomasin 45. pelaajana WHL:n varaustilaisuudessa 2011. Hän pelasi kauden 2011–2012 AMHL-juniorisarjan Calgary Northstarsissa. Kauden 2012–2013 Thomas pelasi AJHL-junioriliigan Calgary Mustangsissa ja Calgary Canucksissa, mutta hän debytoi myös Hitmenin WHL-joukkueessa kevään 2013 pudotuspeleissä. Varsinaisella WHL:n tulokaskaudellaan 2013–2014 Thomas pelasi 72 runkosarjaottelua tehopistein 7+24=31 ja kuusi playoff-ottelua tehopistein 1+5=6. Hän jakoi pudotuspeleissä Hitmenin sisäisen tehotilaston voiton kolmen muun pelaajan kanssa lukemalla +5. Thomas pelasi kauden aikana myös CHL Top Prospects Gamessa.

Tampa Bay Lightning varasi Thomasin 119. pelaajana NHL:n varaustilaisuudessa 2014. Kesken kauden 2015–2016, lokakuussa 2015 Calgary Hitmen kauppasi hänet ja hyökkääjä Chase Langin Vancouver Giantsiin vaihdossa yli-ikäiseen hyökkääjä Jackson Houckiin, hyökkääjä Jakob Stukeliin, maalivahti Cody Porteriin ja kesän 2017 ehdolliseen kolmannen kierroksen varausvuoroon. Thomas oli kahdeksalla osumallaan joukkueen eniten maaleja tehnyt puolustaja.

Maaliskuussa 2016 Thomas teki kolmivuotisen NHL-tulokassopimuksen Tampa Bay Lightningin kanssa. Hän liittyi samalla loppukevääksi amatööritryout-sopimuksella AHL-joukkue Syracuse Crunchin vahvuuteen, jossa Thomas pelasi kahdeksan runkosarjaottelua tehopistein 1+3=4. Kauden 2016–2017 hän pelasi kokonaan AHL:ssä pelaten tulokaskautensa aikana 71 runkosarjaottelua tehopistein 3+18=21 ja 22 playoff-ottelua tehopistein 5+8=13. Pudotuspeleissä Thomas jakoi tehoilla 5+8=13 liigan puolustajien maalipörssin voiton joukkuetoverinsa Matt Taorminan kanssa ja sijoittui puolustajien pistepörssissä toiseksi hänen jälkeensä. Hän eteni Crunchin kanssa Calder Cup-finaaleihin saakka, mutta mestaruuden vei lopulta kuitenkin Grand Rapids Griffins otteluvoitoin 4–3. Kaudella 2017–2018, toukokuussa 2018 Lightning kutsui Thomasin NHL-joukkueensa harjoitusvahvuuteen loukkaantumisten varalta, mutta hän ei kuitenkaan saanut siellä peliaikaa. Syyskuussa Thomas asetti hänet kesken NHL-harjoitusleirin loukkaantuneiden listalle. Hän oli sivussa marraskuuhun saakka, kunnes kuntouduttuaan Lightning lähetti Thomasin farmiin, jossa hän pelasi kauden loppuun.

Heinäkuussa 2019 Thomas teki Lightningin kanssa vuoden mittaisen ja kaksisuuntaisen jatkosopimuksen. Syyskuussa seura asetti hänet siirtolistalle. Koska mikään toinen NHL-seura ei napannut Thomasia vuorokauden kuluessa, hänet lähettiin harjoitusleirin päätteeksi farmiin, jossa Thomas pelasi koko kauden 2019–2020. Lokakuussa 2020 hän teki Lightningin kanssa taas vuoden mittaisen ja kaksisuuntaisen jatkosopimuksen. Thomas lähetettiin tammikuun 2021 harjoitusleirin päätteeksi siirtolistan kautta farmiin, jossa hän pelasi koronaviruspandemian lyhentämän kauden suurimmaksi osaksi. Thomas debytoi kauden aikana myös Lightningin NHL-joukkueessa, jossa hän pelasi viisi runkosarjaottelua ilman tehopisteitä. Thomas teki NHL-debyyttinsä 4. huhtikuuta 2021 Detroit Red Wingsia vastaan. Hän sai ottelussa jääaikaa 14.23 minuuttia ja Thomas keräsi teholukeman –1.

Thomas siirtyi kaudeksi 2021–2022 vuoden mittaisella sopimuksella Ruotsin SHL-liigan Leksands IF:ään. Hän kärsi marras-joulukuussa 2021 loukkaantumisista ja sairastelusta. Thomasin oli vaikea sopivasti peliaikaa, kunnes hänen sopimuksensa purettiin helmikuussa 2022. Samana päivänä Thomasin tiedotettiin siirtyvän loppukaudeksi samassa liigassa pelaavaan Växjö Lakers HC:hen.

Kaudeksi 2022–2023 Thomas siirtyi vuoden mittaisella sopimuksella SM-liigajoukkue Tapparaan. Hän voitti sekä Suomenmestaruuden että Mestarien liigan mestaruuden.

Thomas siirtyi kaudeksi 2022–2023 vuoden mittaisella sopimuksella Saksan DEL-liigan Iserlohn Roostersiin.

### Maajoukkueura

Thomas pelasi alle 18-vuotiaiden MM-kilpailuissa vuonna 2014, jolloin hän voitti pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | Calgary Mustangs | AJHL | 12 | 1 | 0 | 1 | 4 | – | – | – | – | – |
|  | Calgary Canucks | AJHL | 32 | 4 | 3 | 7 | 33 | – | – | – | – | – |
|  | Calgary Hitmen | WHL | – | – | – | – | – | 1 | 0 | 0 | 0 | 0 |
| 2013–2014 | Calgary Hitmen | WHL | 72 | 7 | 24 | 31 | 39 | 6 | 1 | 5 | 6 | 13 |  |  |  |  |  |  | U18 | 7 | 0 | 1 | 1 | 2 |
| 2014–2015 | Calgary Hitmen | WHL | 60 | 7 | 24 | 31 | 28 | 17 | 0 | 4 | 4 | 2 |
| 2015–2016 | Calgary Hitmen | WHL | 14 | 0 | 3 | 3 | 10 | – | – | – | – | – |
|  | Vancouver Giants | WHL | 60 | 8 | 17 | 25 | 40 | – | – | – | – | – |
|  | Syracuse Crunch | AHL | 8 | 1 | 3 | 4 | 0 | – | – | – | – | – |
| 2016–2017 | Syracuse Crunch | AHL | 71 | 3 | 18 | 21 | 30 | 22 | 5 | 8 | 13 | 12 |
| 2017–2018 | Syracuse Crunch | AHL | 72 | 4 | 18 | 22 | 58 | 3 | 0 | 0 | 0 | 2 |
| 2018–2019 | Syracuse Crunch | AHL | 67 | 2 | 14 | 16 | 24 | 4 | 0 | 0 | 0 | 2 |
| 2019–2020 | Syracuse Crunch | AHL | 56 | 3 | 13 | 16 | 22 | – | – | – | – | – |
| 2020–2021 | Tampa Bay Lightning | NHL | 5 | 0 | 0 | 0 | 0 | – | – | – | – | – |
|  | Syracuse Crunch | AHL | 16 | 1 | 8 | 9 | 10 | – | – | – | – | – |
| 2021–2022 | Leksands IF | SHL | 32 | 2 | 1 | 3 | 16 | – | – | – | – | – |
|  | Växjö Lakers HC | SHL | 15 | 2 | 1 | 3 | 6 | 2 | 0 | 0 | 0 | 2 |
| 2022–2023 | Tappara | SM-liiga | 50 | 4 | 8 | 12 | 53 | 14 | 1 | 4 | 5 | 31 | Kanada-malja |
| 1 kausi | yhteensä | NHL | 5 | 0 | 0 | 0 | 0 | – | – | – | – | – |
| 6 kautta | yhteensä | AHL | 290 | 14 | 74 | 88 | 144 | 29 | 5 | 8 | 13 | 16 |
| 1 kausi | yhteensä | SM-liiga | 50 | 4 | 8 | 12 | 53 | 14 | 1 | 4 | 5 | 31 |
| 1 kausi | yhteensä | SHL | 47 | 4 | 2 | 6 | 22 | 2 | 0 | 0 | 0 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Ben Thomas**.
* Ben Thomas The Internet Hockey Databasessa (englanniksi)
* Ben Thomas Eurohockey-sivustolla (englanniksi)
* Ben Thomas *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Ben Thomas *Elite Prospects*. Everysport Media Group AB.  (englanniksi)
2. ↑  Elite Prospects - Calgary Hitmen *eliteprospects.com*. Everysport Media Group AB. Viitattu 22.8.2022. (englanniksi)
3. ↑  2014 BMO CHL/NHL Top Prospects Game Rosters *chl.ca*.  13.12.2013. Toronto, ON:  The Canadian Hockey League. Viitattu 22.8.2022. (englanniksi)
4. ↑  Giants and Hitmen Complete Five Player Trade *vancouvergiants.com*.  27.10.2015. Vancouver Giants. Viitattu 22.8.2022. (englanniksi)
5. ↑  Elite Prospects - Vancouver Giants *eliteprospects.com*. Everysport Media Group AB. Viitattu 22.8.2022. (englanniksi)
6. ↑  Lightning sign defenseman Ben Thomas to three-year, entry-level contract *nhl.com/lightning*.  23.3.2016. TAMPA BAY:  Tampa Bay Lightning. Viitattu 22.8.2022. (englanniksi)
7. ↑  Elite Prospects - AHL Stats 2016-2017 *eliteprospects.com*. Everysport Media Group AB. Viitattu 22.8.2022. (englanniksi)
8. 1 2  Ben Thomas Stats, Profile, Bio, Analysis and More *sportsforecaster.com*. XML Team Solutions, LLC. Viitattu 22.8.2022. (englanniksi)
9. ↑  Lightning re-sign defenseman Ben Thomas to one-year contract *nhl.com/lightning*.  16.7.2019. TAMPA BAY:  Tampa Bay Lightning. Viitattu 22.8.2022. (englanniksi)
10. ↑  Lightning re-sign Ben Thomas to one-year contract *nhl.com/lightning*.  12.10.2020. TAMPA BAY:  Tampa Bay Lightning. Viitattu 22.8.2022. (englanniksi)
11. ↑  Detroit Red Wings - Tampa Bay Lightning - April 4th, 2021 *NHL.com*.  4.4.2021. National Hockey League. Viitattu 22.8.2022. (englanniksi)
12. ↑  Brasar, Richard: Ben Thomas förstärker Leksands IF *leksandsif.se*.  25.8.2021. Leksands IF Ishockey AB. Viitattu 22.8.2022. (ruotsiksi)
13. ↑  Brasar, Richard: Ben Thomas lämnar Leksands IF *leksandsif.se*.  10.2.2021. Leksands IF Ishockey AB. Viitattu 22.8.2022. (ruotsiksi)
14. ↑  Toresson, Carolina: Välkommen Ben Thomas *vaxjolakers.se*.  10.2.2021. Växjö Lakers Idrott AB. Viitattu 22.8.2022. (ruotsiksi)
15. ↑  NHL:ssäkin piipahtanut Ben Thomas Tapparan takalinjoille *Jatkoaika.com*.  18.8.2022. Jatkoaika r.y. Viitattu 19.8.2022.
16. ↑  Ben Thomas komplettiert Roosters-Defensive *iserlohn-roosters.de*.  23.6.2023. Iserlohn Roosters GmbH & Co. KG. Viitattu 10.7.2023. (saksaksi)